als_Latn dik_Latn ron_Latn
Çdo Qenie njerëzore është krijues i shëndetit apo sëmundjes së vet
– Sivanda-
Nga Valbona Voca
Lidhja në mes Mendjes, Trupit dhe Shpirtit
Lëvizja Epoka e Re(New Age)është një lëvizje shpirtërore jo religjioze perëndimore e cila u zhvillua ne vitet e fundit te shekullit të njëzete. Parimet kryesore përqendrohen rreth bazimit në të dy traditat shpirtërore dhe metafizike të Lindjes dhe Perëndimit si dhe në futjen e ndikimeve nga vet ndihma dhe psikologjia motivuese, shëndetësia e shenjtë, parapsikologjia, hulumtimet mbi vetëdijen dhe fizika quantike.
Vetëdijesimi dhe Vet ndihma
Me lindjen e Postmodernizmit dhe zhvillimit të gjithëmbarshëm të njerëzimit lindi edhe lëvizja e re shpirtërore dhe mendore për vetëdijesim individual dhe vet ndihmë personale e cila beson se njeriu mund ta shëroj veten duke ju përmbajtur këtyre parimeve:
Merr përgjegjësi individuale për përsosje shpirtërore dhe përmirësim te kualitetit te jetës si dhe përdor dimensionet mendore dhe shpirtërore duke mos u bazuar në mjekësin konvencionale por në aftësitë mendore për të krijuar shërim nga sëmundjet dhe shëndet të mirëfillte fizik, shpirtëror dhe mental.
Bernie Siegel, një mjek dhe autor i librit – Dashuria, Mjekësia dhe Mrekullitë, (1986),beson se fuqia e shërimit rrjedh nga mendja dhe vullneti njerëzor, se operimet dhe medikamentet mjekësore munden vetëm të blejnë pakës kohë kundër sëmundjeve por shërimi i vërtet vjen nga dashuria ndaj vetvetes dhe besimi i plotë për shërim. Fuqia e mendjes për të mposhtur sëmundjet është një realitet të cilin ai e ka përjetuar në përvojat e tij me pacientet të cilët vuanin nga sëmundjet shumë te rënda, përfshirë këtu edhe kancerin.
Fuqia e mendjes për vet shërim
Bernie inspiroi shumë pacient që ta mendojnë veten e tyre të shëruar dhe të përdorin fuqinë e mendimit pozitivë në luftë kundër sëmundjeve.
Ai po ashtu i ka frymëzuar dhe këshilluar shumë mjekë tjerë dhe punonjës të shëndetësisë që të kenë tjetër qasje ndaje pacienteve dhe të ju ndihmojnë atyre për vet shërim.
Përdorimi i Placebo efektit- eksperimenti i bërë me tabletat pa kurrfarë përmbajtje kimike apo shëruese dhe injeksionet me ujë me pacientët të cilëve i u është thënë se janë terapia e cila do ti shëroj dëshmon se forca e mendjes dhe bindjes në shërim ka dhënë rezultate dhe këta pacient janë shëruar.
Ju mund ta shëroni jetën tuaj
Luise Hay, autore e librit”Ju mund ta shëroni jetën tuaj”(1988)beson se “mendimet dhe fjalët tona i krijojnë përvojat tona” prandaj ne me vetëdije apo jo krijojmë përvojat tona jetësore. Sipas Luize Hay të gjitha sëmundjet njerëzore kanë një shkak emocional të lidhur me mënyrën e të menduarit i cili si pasoj mund të shkaktoj sëmundje, por në të njëjtën kohë ndryshimi i këtij shkaku emocional apo kësaj mënyre të menduarit do të bëjë të mundur shërimin.
Autorja në fjalë kishte qenë vet me sëmundje të kancerit të cilën e mposhti me vullnetin e fortë dhe aplikimin e mendimit pozitiv, dashurisë ndaj vetes dhe besimit në mrekulli prandaj me të drejtë ajo sugjeron këto udhëzime për shërim:
- Lexo, Studio-Dituria është fuqi
- Unë e dua veten dhe e pranoj
- Unë I falë vetes dhe të tjerëve
- Spastrimi i zemërimit(rrahja e jastëkëve)
- Ushqimi i shëndosh(pemë dhe perime)
- Terapia fizikale dhe ushtrimet
( refleksologjia)
Mendime të reja – Jetë e re
Forca shëruese që gjendet brenda nesh mund të shpërthej duke ndërruar mënyrën e të menduarit me modele të mendimeve pozitive,afirmimet(deklarata gojore pozitive, ne kohën e tashme), me vizualizime (krijimi i imazheve pozitive),me relaksim mendor, meditim si dhe trajnimin dhe disiplinimin e mendjes dhe fjalëve por mbi të gjitha me lutje dhe faleminderime.
Mesazhi përfundimtar
Qëndrimi pozitiv mendor ndikon jo vetëm për shërimin e sëmundjeve por edhe për përmirësimin e kualitetit te jetës.
Janë dokumentuar me qindra raste te vet shërimit duke përdorur fuqinë e mendjes edhe pse ky fenomen nuk ka shpjegim shkencor
A s’do te kishte qene mrekulli sikur roli i qëndrimit pozitiv mendor të mësohej në shkolla dhe fuqia e vet shërimit të bëhet pjesë integrale e shkollimit për të gjithë profesionistët mjekësor
als_Latn kon_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn